CELEX: 32006D0386
Language: lt
Date: 1149120000000
Title: 2006 m. birželio 1 d.  Tarybos sprendimas 2006/386/BUSP, įgyvendinantis Bendrąją poziciją 2005/411/BUSP dėl ribojančių priemonių Sudanui

2.6.2006   
            
            
               LT
            
            
               Europos Sąjungos oficialusis leidinys
            
            
               L 148/61
            
         
      TARYBOS SPRENDIMAS 2006/386/BUSP
   2006 m. birželio 1 d.
   įgyvendinantis Bendrąją poziciją 2005/411/BUSP dėl ribojančių priemonių Sudanui
   EUROPOS SĄJUNGOS TARYBA,
   atsižvelgdama į Bendrąją poziciją 2005/411/BUSP (1), ypač į jos 6 straipsnį kartu su Europos Sąjungos sutarties 23 straipsnio 2 dalimi,
   kadangi:
   
               (1)
            
            
               2005 m. gegužės 30 d. Taryba priėmė Bendrąją poziciją 2005/411/BUSP siekdama įgyvendinti Jungtinių Tautų Saugumo Tarybos rezoliucija (JTSTR) 1591 (2005) Sudanui nustatytas priemones.
            
         
               (2)
            
            
               2006 m. balandžio 25 d. Saugumo Taryba priėmė rezoliuciją 1672 (2006), kuria, vadovaudamasi Jungtinių Tautų Chartijos VII skyriaus nuostatomis, nusprendė, kad visos valstybės įgyvendina Rezoliucijos 1591 (2005) 3 dalyje nurodytas priemones tam tikriems įvardytiems asmenims, apie kuriuos Rezoliucija 1591 (2005) įsteigtas Komitetas pateikė būtinus išsamius įrodymus. Tas Komitetas toliau sudarys ir prireikus atnaujins asmenų sąrašą bei apsvarstys prašymus taikyti išimtis pagal Rezoliucijos 1591 (2005) 3 dalies a punkte Komitetui suteiktą įgaliojimą.
            
         
               (3)
            
            
               Bendrosios pozicijos 2005/411/BUSP priedas turėtų būti atitinkamai parengtas,
            
         NUSPRENDĖ:
   1 straipsnis
   Šio sprendimo priede pateiktas asmenų sąrašas įtraukiamas į Bendrosios pozicijos 2005/411/BUSP priedą.
   2 straipsnis
   Šis sprendimas įsigalioja nuo jo priėmimo dienos.
   3 straipsnis
   Šis sprendimas skelbiamas Europos Sąjungos oficialiajame leidinyje.
   
      Priimta Liuksemburge, 2006 m. birželio 1 d.
      
         
            Tarybos vardu
         
         
            Pirmininkė
         
         L. PROKOP
         
      
   
   
      (1)  OL L 139, 2005 6 2, p. 25.
   
      PRIEDAS
      
                  „1.
               
               
                  Pavardė, vardas (-ai): ELHASSAN Gaffar Mohamed
                  Kita informacija: Generolas majoras ir Sudano ginkluotųjų pajėgų Vakarų karinio regiono vadas
               
            
                  2.
               
               
                  Pavardė, vardas (-ai): HILAL Sheikh Musa
                  Kita informacija: Jalul genties šiaurės Darfūre vyriausiasis vadas
               
            
                  3.
               
               
                  Pavardė, vardas (-ai): SHANT Adam Yacub
                  Kita informacija: Sudano išlaisvinimo armijos vadas
               
            
                  4.
               
               
                  Pavardė, vardas (-ai): BADRI Gabril Abdul Kareem
                  Kita informacija: Nacionalinio judėjimo dėl reformų ir vystymosi karo lauko vadas“